ISSIONEN FOR DE EUROPÆISKE FÆLLESSKABER 
K0MC92) 495 endelig udg. 
Bruxelles, den 27. november 1992 
Forslag ti I 
RÅDETS FORORDNING (EØF) 
om visse gennemførelsesbestemmelser til 
aftalen om Det Europæiske Økonomiske Samarbejdsområde 
(forelagt af Kommissionen) 

_ /) -
Begrundelse 
1. Den 2. maj undertegnede Det Europæiske Fællesskab, dets medlemsstater og 
EFTA-staterne aftalen om Det Europæiske Økonomiske Samarbejdsområde. 
Procedurerne for ratifikation af aftalen er langt fremme, og det 
forventes, at aftalen kan træde i kraft den 1. januar 1993. Europa-
Parlamentet gav sin tilslutning til aftalen den 28. oktober 1992. Så 
snart ratifikationsinstrumenterne er modtaget fra alle medlemsstater, 
vil Rådet formelt kunne indgå aftalen på Fællesskabets vegne. 
2. Fællesskabet må tillige nu fastlægge visse regler til internt brug for 
at skabe et operativt grundlag for EØS-aftalens gennemførelse, særlig 
for at sikre, at rettighederne i henhold til aftalen udnyttes og 
forpligtelserne indfries. 
3. Nærværende forslag indeholder retningslinjer, efter hvilke Fællesskabet 
kan omsætte følgende bestemmelser i EØS-aftalen i praksis: 
artikel 112-114 om beskyttelsesforanstaltninger 
artikel 1, stk. 2, litra e), og artikel 53-60 om konkurrencereglerne 
konsultation af EFTA-staterne i tilslutning til møder i Det 
Rådgivende Udvalg for Banklovgivning og EF-Udvalget for 
Forsikringsvirksomhed (som aftalt i en brevveksling mellem 
Kommissionen og EFTA's chefforhandler) 
artikel 4, stk. 1, i protokol 38 om finansieringsordningen. 
4. Fællesskabets fælles holdning med henblik på Det Blandede EØS-Udvalg 
fastlægges i overensstemmelse med de bestående interne EF-regler. Der 
findes derfor ingen særlig artikel herom i forordningen. 
5. EØS-aftalen giver de kontraherende parter ret til ensidigt at træffe 
passende beskyttelsesforanstaltninger under særlige omstændigheder og 
under overholdelse af særlige betingelser og procedurer. Desuden kan de 
kontraherende parter i henhold til aftalen træffe foranstaltninger til 
at genskabe den forholdmæssige balance, hvis de oprindelige 
beskyttelsesforanstaltninger forstyrrer balancen mellem rettigheder og 
forpligtelser i henhold til aftalen. 
Artikel 1, 2 og 3 i den foreslåede forordning indeholder reglerne for 
fastlæggelsen af Fællesskabets holdning i denne sammenhæng. 
6. På konkurrenceområdet har såvel Kommissionen som EFTA-Tilsynsmyndigheden 
klart definerede opgaver i henhold til EØS-aftalen. 
Artikel 4 i den foreslåede forordning garanterer, at Kommissionen får 
samme beføjelser under EØS-aftalen, som den har under Rom-Traktaten. 
Artikel 5 bestemmer, hvorledes medlemsstaterne inddrages i Kommissionens 
og EFTA-Tilsynsmyndighedens tilsynsopgaver, som tidligere aftalt i en 
intern erklæring fra Kommissionen og medlemsstaterne. 
2-
7. EFTA-staterne er med henblik på gennemførelsen af aftalens 
bestemmelser vedrørende finansielle tjenesteydelser blevet indrømmet 
ret til at blive hørt i tilslutning til møderne i Det Rådgivende 
Udvalg for Banklovgivning og Udvalget for Forsikringsvirksomhed. 
Artikel 6 i den foreslåede forordning bestemmer, at formanden for begge 
udvalg samt næstformanden for Det Rådgivende Udvalg for Banklovgivning 
skal inddrages i disse konsultationer. 
8. EØS-aftalen omfatter en finansieringsordning, som finansieres af EFTA-
staterne. De EF-medlemsstater, der er berettiget til lån eller tilskud 
fra denne fond, er angivet i aftalen. 
Artikel 7 i den foreslåede forordning fastlægger reglerne for fordeling 
af midlerne mellem modtagerlandene, idet det er aftalt, at tildelingen 
af disse ressourcer har en specifik karakter inden for rammerne af EØS, 
som på ingen måde berører de gældende kriterier for EF-fondene. 
9. Endelig fastsætter artikel 8 og 9 i den foreslåede forordning, at 
medlemsstaterne er forpligtet til at træffe alle nødvendige 
foranstaltninger til aftalens gennemførelse og til at anvende 
forordningen sammen med selve EØS-aftalen. 
10. Det fremgår af sidste artikel og tidsplanen for EØS-aftalens 
ikrafttræden, at det er nødvendigt, at Rådet hurtigt vedtager 
forordningsforslaget. 
3 -
Forslag til Rådets forordning (EØF) nr af .... 
om visse gennemførelsesbestemmelser til 
aftalen om Det Europæiske Økonomiske Samarbejdsområde 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske økonomiske 
Fællesskab, særlig artikel 113 og 235, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
Der blev den 2. maj 1992 i Porto undertegnet en aftale mellem Det Europæiske 
Økonomiske Fællesskab, Det Europæiske Kul- og Stålfællesskab og deres med­
lemsstater på den ene side og EFTA-staterne på den anden side om Det Europæ­
iske Økonomiske Samarbejdsområde, i det følgende benævnt "EØS-aftalen"; 
det er nødvendigt at fastsætte gennemførelsesbestemmelser til visse bestem­
melser i EØS-aftalen; 
det er nødvendigt at fastsætte regler for anvendelsen af de beskyttelses­
klausuler, der er omhandlet i artikel 112 og 114 i EØS-aftalen; 
det er ligeledes vigtigt at fastsætte gennemførelsesbestemmelser på konkur­
renceområdet, således at principperne for anvendelsen af konkurrencereglerne 
på grundlag af artikel 85 og 86 kan finde anvendelse i EØS med de fornødne 
ændringer; 
i betragning af den særlige karakter af Det Rådgivende Udvalg for Banklov­
givning og Udvalget for Forsikringsvirksomhed bør der fastsættes særlige 
regler for høring af disse udvalg; 
i henhold til EØS-aftalen opretter EFTA-staterne en finansieringsmekanisme, 
og det er vigtigt at fastsætte, hvorledes rentegodtgørelserne og tilskuddene 
tildeles de enkelte berørte medlemsstater i overensstemmelse med protokol 38 
til EØS-aftalen; denne tildeling er af specifik karakter inden for rammerne 
af EØS, og de anvendte kriterier berører på ingen måde de gældende kriterier 
for EF-fondene; 
de aftaler, Fællesskabet indgår, er bindende for dets institutioner og dets 
medlemsstater; disse sidstnævnte bør derfor træffe de eventuelt nødvendige 
foranstaltninger til, at Fællesskabet kan indfri de forpligtelser, der på­
hviler det i medfør af EØS-aftalen; 
det er nødvendigt at vedtage gennemførelsesforanstaltninger til som led i 
fællesmarkedets funktion at virkeliggøre et af Fællesskabets mål, og Trak­
taten indeholder ikke den fornødne hjemmel hertil -
UDSTEDT FØLGENDE FORORDNING: 
Artikel 1 
1. såfremt en medlemsstat anmoder Kommissionen om anvendelse af beskyt­
telsesforanstaltninger i henhold til artikel 112 og 114 i aftalen, 
forsyner den Kommissionen med de oplysninger, der er nødvendige for at 
retfærdiggøre dens anmodning. 
såfremt Kommissionen beslutter ikke at anvende beskyttelsesforan­
staltninger, underretter den Rådet og medlemsstaterne derom inden for en 
frist på fem arbejdsdage fra datoen for modtagelsen af medlemsstatens 
anmodning. 
5 -
Enhver medlemsstat kan indbringe Kommissionens afgørelse for Rådet inden 
for en frist på ti arbejdsdage fra meddelelsen ad den pågældende afgø­
relse . 
I tilfælde af, at Rådet med kvalificeret flertal angiver, at det agter 
at træffe en anden afgørelse, underretter Kommissionen straks EFTA-
staterne herom og meddeler dem, at der indledes konsultationer i Det 
Blandede Udvalg som omhandlet i artikel 113 i EØS-aftalen. 
Rådet kan med kvalificeret flertal træffe anden afgørelse inden for en 
frist på 20 arbejdsdage efter afslutningen af konsultationerne med EFTA-
staterne i Det Blandede Udvalg. 
2. Kommissionen bistås af et udvalg, i det følgende benævnt "udvalget", der 
består af repræsentanter for medlemsstaterne, og som har en repræsentant 
for Kommissionen som formand. 
Udvalget træder sammen efter indkaldelse fra formanden. Denne meddeler 
straks medlemsstaterne alle hensigtsmæssige oplysninger. 
3. såfremt Kommissionen på anmodning af en medlemsstat eller på eget 
initiativ fastslår, at der bør anvendes beskyttelsesforanstaltninger i 
henhold til artikel 112 og 114 i EØS-aftalen: 
underretter den, hvis den har handlet på eget initiativ, omgående 
medlemsstaterne herom, eller hvis der er tale om at efterkomme en 
anmodning fra en medlemsstat, inden for en frist på 5 arbejdsdage fra 
datoen for modtagelsen af denne anmodning 
hører den udvalget 
underretter den samtidig EFTA-staterne herom og meddeler Det Blandede 
Udvalg, at der indledes konsultationer som omhandlet i artikel 113 i 
EØS-aftalen 
- 6 -
giver den samtidig Det Blandede Udvalg alle oplysninger, der er nød­
vendige for disse konsultationer. 
4. Konsultationerne i Det Blandede Udvalg betragtes under alle omstændig­
heder som afsluttet ved udløbet af en frist på 30 dage efter den i stk. 
1, fjerde afsnit, eller i stk. 3 omhandlede meddelelse. 
Ved afslutningen af konsultationerne eller i givet fald ved udløbet af 
nævnte frist på 30 dage kan Kommissionen, såfremt intet andet arran­
gement har kunnet ingås, efter høring af udvalget træffe passende for­
anstaltninger til iværksættelse af artikel 112 eller 114 i EØS-aftalen. 
5. Den i stk. 4 omhandlede afgørelse meddeles straks Rådet, medlemsstaterne 
og EFTA-staterne; den meddeles tillige Det Blandede Udvalg. 
Den anvendes straks. 
6. Enhver medlemsstat kan indbringe Kommissionens afgørelse efter stk. 4 
for Rådet inden for en frist på ti arbejdsdage efter meddelelsen af 
denne afgørelse. 
7. såfremt Kommissionen ikke har truffet nogen afgørelse i henhold til stk. 
4, andet afsnit, inden for en frist på ti arbejdsdage efter afslutningen 
af konsultationerne i Det Blandede Udvalg, eller i givet fald efter ud­
løbet af den i samme stykke nævnte frist på 30 dage, kan enhver medlems­
stat, der har indbragt sagen for Kommissionen i henhold til stk. 3, 
indbringe sagen for Rådet. 
8. I de i stk. 6 og 7 nævnte tilfælde kan Rådet med kvalificeret flertal 
træffe anden afgørelse inden for en frist på to måneder. 
- 7 -
Artikel 2 
1. Når ekstraordinære omstændigheder som omhandlet i artikel 113, stk. 3, i 
aftalen gør sig gældende, kan Kommissionen træffe øjeblikkelige beskyt­
telsesforanstaltninger i de i aftalens artikel 112 og 114 omhandlede 
tilfælde. 
2. Modtager Kommissionen en anmodning fra en medlemsstat, træffer den en 
afgørelse senest fem arbejdsdage efter modtagelsen af anmodningen. 
Kommissionens afgørelse meddeles Rådet og medlemsstaterne. 
3. Enhver medlemsstat kan indbringe Kommissionens afgørelse for Rådet efter 
fremgangsmåden i artikel 1, stk. 6. 
Fremgangsmåden i artikel 1, stk. 7 og 8, finder anvendelse. 
Såfremt Kommissionen ikke har truffet nogen afgørelse inden for den i 
stk. 2, nævnte frist, kan enhver medlemsstat, der har indbragt sagen for 
Kommissionen, indbringe sagen for Rådet efter fremgangsmåderne i de 
foregående afsnit i nærværende stykke. 
Artikel 3 
Når omstændighederne gør det nødvendigt at træffe foranstaltninger vedrø­
rende landbrugsprodukter i medfør af artikel 112 i aftalen eller bestem­
melserne i protokollerne og bilagene vedrørende disse produkter, træffes 
sådanne foranstaltninger uanset artikel 1 og 2 efter fremgangsmåderne i 
reglerne for de fælles markedsordninger og i de specifikke forskrifter, der 
fastsættes i henhold til EØF-Traktatens artikel 235 for varer fremstillet på 
basis af landbrugsprodukter, dog under overholdelse af betingelserne i ar­
tikel 113 i aftalen. 
- 8 
Artikel 4 
1. Med henblik på gennemførelsen af principperne i artikel 1, stk. 2, litra 
e) og artikel 53 til 60 i EØS-aftalen finder de EF-regler, hvori prin­
cipperne i EØF-Traktatens artikel 85 og 86 og Rådets forordning (EØF) 
nr. 4064/89 om kontrol med virksomhedssammenslutninger udmøntes, 
anvendelse med de fornødne ændringer. Det gælder også alle relevante 
bestemmelser, som Fællesskabet måtte vedtage på konkurrenceområdet i 
fremtiden. 
2. Med henblik på gennemførelsen af princippet i artikel 8, stk. 4, i 
protokol 23 og protokol 24 til EØS-aftalen giver Kommissionen 
repræsentanterne for EFTA-Tilsynsmyndigheden beføjelse til at deltage i 
de kontrolundersøgelser, der er omhandlet i denne bestemmelse. 
Artikel 5 
1. Hvor enkelttilfælde som omhandlet i artikel 53 og 54 i Eøs-aftalen hen­
føres til EFTA-Tilsynsmyndigheden i overensstemmelse med artikel 56 i 
EØS-aftalen, udfører Kommissionen de opgaver, der tillægges den ved 
protokol 2 3 i nært og løbende samarbejde med medlemsstaternes kompetente 
myndigheder. 
2. Den sender navnlig straks medlemsstaterne de anmeldelser, oplysninger og 
alle andre dokumenter, der modtages fra EFTA-Tilsynsmyndigheden i over­
ensstemmelse med artikel 2, 3, 4, 6, 7 og 8 i protokol 23. 
3. Hvis medlemsstaterne ønsker officielt at fremsætte skriftlige bemærk­
ninger til de særlige enkelttilfælde, der behandles af EFTA-Tilsynsmyn­
digheden, sendes disse bemærkninger til Kommissionen, som gør sit 
yderste for at finde en for alle parter acceptabel løsning på fælles­
skabsplan, der afspejler en enstemmig holdning blandt de medlemsstater, 
der har fremsat bemærkninger. 
- 9 -
Når Fællesskabets holdning er fastlagt, forelægger Kommissionen den for 
EFTA-Tilsynsmyndigheden. 
såfremt der inden for en frist på 30 dage fra det tidspunkt, der er 
omhandlet i artikel 2 i protokol 23, ikke fastlægges en sådan holdning, 
sender Kommissionen medlemsstaternes og sine egne bemærkninger samtidigt 
til EFTA-Tilsynsmyndigheden. 
4. Anvendelsen af stk. 3 ovenfor berører ikke medlemsstaternes mulighed for 
at deltage i møderne i EFTA's rådgivende udvalg i overensstemmelse med 
bestemmelserne i protokol 23. 
Artikel 6 
såfremt EFTA-staterne med henblik på aftalens rette funktion konsulterer 
hinanden vedrørende udkast til foranstaltninger, som Kommissionen agter at 
træffe som led i sine udøvende beføjelser på områder, hvor Det Rådgivende 
Udvalg for Banklovgivning og Udvalget for Forsikringsvirksomhed har kompe­
tence, inddrages formanden og næstformanden for Det Rådgivende Udvalg for 
Banklovgivning og formanden for Udvalget for Forsikringsvirksomhed i denne 
konsultation. 
- 10 
Artikel 7 
1. I overensstemmelse med artikel 4, stk. 1, i protokol 38 til EØS-aftalen 
bestemmer Kommissionen på Fællesskabets vegne den andel, som hver region 
tildeles af den samlede finansielle støtte i henhold til 
finansieringsmekanismen, der er omhandlet i del VIII i EØS-aftalen. 
Disse andele fastlægges for en femårsperiode på grundlag af det relative 
økonomiske udviklingsniveau og befolkningens størrelse i de pågældende 
regioner, samt under hensyntagen til andre relevante faktorer. 
2. Kommissionen meddeler Rådet og derefter EFTA-staterne og EIB sin 
afgørelse så hurtigt som muligt efter Rådets udstedelse af denne 
forordning. 
3. I de årlige forpligtelser i de enkelte regioner skal der tages hensyn 
til tempoet for forelæggelsen af projekter til finansiering, såvel som 
de samlede årlige forpligtelser, der er omhandlet i protokol 38 til EØS-
aftalen. Kommissionen indgår de nødvendige arrangementer med Den 
Europæiske Investeringsbank og EFTA-Udvalget for Finansieringsmekanismen 
for at garantere, at de årlige forpligtelser for de enkelte regioner 
ikke påvirker de femårige andele, der er omhandlet i artikel 7, stk. 1. 
Artikel 8 
Medlemsstaterne træffe alle nødvendige foranstaltninger til at sikre indfri­
else af de forpligtelser, der følger for Fællesskabet af EØS-aftalen. 
Artikel 9 
Denne forordning træder i kraft på dagen for offentliggørelsen i De Europæ­
iske Fællesskabers Tidende. 
Denne forordning er bindende i alle enkeltheder og gælder umiddlebart i hver 
medlemsstat. 
Udfærdiget i Bruxelles, den 
På Rådets vegne 
Formand 

-/)<)- ISSN 0254-1459 
KOM (92) 495 endelig udg. 
DOKUMENTER 
DA io 
Katalognummer : CB-CO-92-512-DA-C 
ISBN 92-77-49709-2 
Kontoret for De Europæiske Fællesskabers Officielle Publikationer 
L-2985 Luxembourg